આ અંગેની મળતી વિગત મુજબ ગીર જંગલ બોર્ડરને અડીને આવેલા અને આશરે ચારસો માણસોની વસતી ધરાવતા મેંદરડા તાલુકાનાં ગુંદીયાળી (રાણીધાર) ગામે રહેતા ભુપતભાઇ મુળુભાઇ પરમાર (ઉ.વ.૩૮) નામનો શ્રમિક યુવાન પોતાનાં પરિવાર સાથે ઝુંપડા જેવા કાચા મકાનમાં રાત્રિનાં સમયે ભરઉંઘમાં હતો ત્યારે ત્રણેક વાગ્યાની આસપાસ એક ખુંખાર દીપડાએ ઝુંપડામાં ઘુસી જઇ ભુપતભાઇ પર હુમલો કરી દેતાં પરિવારનાં અન્ય સભ્યો પણ જાગી જતાં અને રાડારાડી કરી મૂકતા આસપાસમાંથી પણ લોકોએ દોડી આવી હાકલા-પડકારા કરતા દીપડો ત્યાંથી નાસી ગયો હતો.